Tatoeba sentences — language code: ber
D izen i ceyyɛen i bab n wayla ad d-iheggi lqahwa akken ad d-akin ma yebɣa ad ɛejlen deg ulqaḍ n uzemmur.
Caɛban At Meẓyan d yiwen n uqcic n xemseṭṭac neɣ n seṭṭac n yiseggasen deg tudert-is, ulac ɣur-s azemz n tlalit-is.
Yeqqar deg uɣerbaz alemmas war isem i d-izgan tama n ugafa n temdint n Tzerrajt.
Taselmadt n tutlayt tafransist, Tamsiwt Tameqqrant, akka i d isem-is, tefka-d i yinelmaden-is aɣan ara d-heggin deg uxxam.
Amahil-a d asluɣmu i ukayad n taggara n ulmud alemmas ara d-yilin deg wayyur n yunyu n useggas 1973.
Aɣan-a ara d-xedmen Caɛban d yimeddukal-is d tira n yiwen n uḍris s tutlayt tafransist, asentel i sen-d-tefren Temsiwt tameqqrant d wa : «Yal yiwen deg-wen wissen amek i d-isɛedda temẓi-s, ḥkut-d… ».
Caɛban d anelmad iẓẓewren, d win ur nettkukru ara ixeddim.
Laɛmer yeɣfil neɣ iɛedda fell-as uzaylal.
Dɣa ma neṭall ɣer uswir-is aɣurbiz, nezmer ad t-nessers deg terbaɛt n yimezwura n usmil.
Mi yettaru asentel-nni ɣef uzmam-is yemmekta-d yiwen n usentel-nniḍen, d tira n uḍris deg ukayad n ulmud alemmas yezrin i d-yeqqaren akka : « D acu-tt ɣur-wen tebɣest ? Arut-d ɣef waya… ».
Yiwen n umenkad yura yiwet n tefyirt ɣef usebter n tferkit n ukayad, yerra-as-tt i umaggal yeffeɣ.
Tafyirt yura unelmad-nni ur teqqim ara d axemmem kan, maca tɛedda ɣer tigawt imi teqqar : « Tabɣest ɣur-i d tiririt n yisbetren n tferkit-a n ukayad d imellalen ».
Caɛban mačči d timellalin ara yerr tiferka n waɣan-is i tselmadt-is n tefransist maca yeḥṣa akken i iwata d acu ara yexdem.
Dɣa ur yerni ara aṭas n wakud, yebda yettaru aḍris-is.
Tikta ččurent-d aqerruy-is, d agruffeɛ i d-ttegruffuɛent am wasif i d-iḥemlen deg tsemhuyt n tegrest netta yettseggim-itent, yessrusu-tent s shala, ta deffir tayeḍ akken i d-myezwarent, ɣef lkaɣeḍ-is amellal.
Teḍra yid-s am win yeffuden yeswa yerna ɣef yiwen n ujeqqim.
Yiwen n ugur amecṭuḥ ur t-id-immuger segmi yebda almi i ifukk.
Imru-ines itecceḍ ɣef usebter s yiwet n tiḥerci i isewhamen, ittazzal ɣef yicerriḍen izegzawen netta yettarew-d isekkilen ilaṭiniyen yettddukulen d awalen.
Awalen-a yersen tteffɣen-d d tifyar, ɣur-sent anamek.
Anamek d win yebɣa Caɛban ad sent-ifek.
Yugem-it-id deg wanu alqayan n ccfawa-s yeqqimen zedɣent tifexrurin-is ugar n temrawt n yiseggasen n tudert-is.
Ur yeẓri ara acḥal n tsaɛtin i yewwet akken ad yekfu aɣan-is.
Mi ara d-mmektiɣ ayen sɛeddaɣ ad qqimeɣ kan ad s-iniɣ deg ul-iw: « Wissen amek i d-nedder ar ass-a? ».
Tewwet yiwen n uḍar deg ṭṭrad n tessellullit taɣelnawt ma d aḍar wis sin deg timunnent n tmurt n Zzayer.
Talalit-iw teḍra-d deg ṭṭrad (1954-1962) mi izeggen useggas 1957, deg unebdu, akka i iyi-d-teqqar yemma.
Ar tura ur ssineɣ ara anwa ass neɣ anwa ayyur ideg d-luleɣ.
Ulac ɣur-i amulli n tlalit-iw.
Ur sɛiɣ ara amulli n tlalit-iw.
Ulac ɣur-i azemz-iw n tlatit.
Ur ssineɣ ara melmi i d-luleɣ.
Ansuf fell-ak a yennayer.
Teffɣeḍ-d seg tmadaɣt anda i bɣan ad teqqimeḍ i lebda wid ur k-neḥmmil ara.
Ur ḥmmilen ara iman-nsen wid iɣuccen iman-nsen.
Ɣer taggara ma yewwet-d ad as-nini : " Mi tcebḥeḍ ur d-tewwiteḍ-ara..."
Yettwali-t yal ass.
Yettwali-tt yal ass.
Yettwali-ten yal ass.
Yettwali-tent yal ass.